ตั้งครรภ์ 13 สัปดาห์ กับอีก 4 วันค่ะ เมื่อสักครู่เผลอเขย่งแล้วเอื้อมมือไปหยิบของที่สูงค่ะ จะอันตรายไหมคะ มีสิทธิ์แท้งมั้ยคะคุณ
สวัสดีค่ะ อุบัติการณ์ของการแท้งเองโดยธรรมชาติพบประมาณ 10-15% ของการตั้งครรภ์และการแท้งส่วนใหญ่มากกว่า 80% เกิดในไตรรมาสแรก (3 เดือนแรก หรือ 12 สัปดาห์)สาเหตุที่อาจเป็นไปได้ เช่น เด็กมีความผิดปกติของโครโมโซม มารดามีปัจจัยเสี่ยง เช่นมีเนื้องอกที่มดลูกหรือความผิดปกติของมดลูก โรคอ้วนการสูบบุหรี่ระหว่างตั้งครรภ์การดื่มแอลกอฮอล์มากเกินควรการดื่มเครื่องดื่มที่มีเฟอีนมากเกินไปการใช้สารเสพติดระหว่างตั้งครรภ์อายุที่มากเกินไป (มากกว่า 40 ปี) หรือน้อยเกินไป (น้อยกว่า 15 ปี) ทำงานหนักมากเกินไป เกิดอุบัติเหตุที่กระทบกระแทกตัวมดลูก ภาวะขาดสารอาหารรุนแรง มีประวัติการแท้งบุตรมาก่อน การติดเชื้อต่างๆ ระหว่างตั้งครรภ์ มารดามีโรคประจำตัวต่างๆ เช่น ความดันโลหิตสูง เบาหวาน ไทรอยด์เป็นพิษ เป็นต้นดังนั้น ควรหลีกเลี่ยงปัจจัยเสี่ยงดังกล่าวข้างต้น และไปฝากครรภ์สมำ่เสมอตามนัดค่ะ สำหรับการเขย่งแล้วเอื้อมมือไปหยิบของที่สูงไม่ใช่ปัจจัยเสี่ยงที่จะทำให้แท้งค่ะ เพียงแต่ต้องระวังไม่ให้เกิดอุบัติเหตุพลัดตกค่ะ นอกจากนี้ผู้หญิงตั้งครรภ์ยังสามารถทำงานทั่วไปได้ตามปกติ และสามารถออกกำลังกายที่เหมาะสมได้ค่ะขอให้การตั้งครรภ์และการคลอดเป็นไปโดยปลอดภัยนะคะ เป็นกำลังใจให้ค่ะ